CELEX: C2007/235/17
Language: el
Date: 2007-10-06 00:00:00
Title: Υπόθεση C-349/07: Αίτηση για την έκδοση προδικαστικής αποφάσεως, την οποία υπέβαλε το Supremo Tribunal Administrativo (Πορτογαλία) στις 27 Ιουλίου 2007 — Sopropé — Organisações de Calçado, Lda κατά Fazenda Pública

6.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/10
            
         Αίτηση για την έκδοση προδικαστικής αποφάσεως, την οποία υπέβαλε το Supremo Tribunal Administrativo (Πορτογαλία) στις 27 Ιουλίου 2007 — Sopropé — Organisações de Calçado, Lda κατά Fazenda Pública
   (Υπόθεση C-349/07)
   (2007/C 235/17)
   Γλώσσα διαδικασίας: η πορτογαλική
   Αιτούν δικαστήριο
   Supremo Tribunal Administrativo
   Διάδικοι στην υπόθεση της κύριας δίκης
   
      Αναιρεσείουσα: Sopropé — Organizações de Calçado, Lda
   
      Αναιρεσίβλητη: Fazenda Pública
   Προδικαστικά ερωτήματα
   
               1)
            
            
               Συνάδει προς την αρχή των δικαιωμάτων άμυνας η προθεσμία 8 (οκτώ) έως 15 (δεκαπέντε) ημερών, που ορίζεται στο άρθρο 60, παράγραφος 6, της Lei Geral Tributária [Γενικού φορολογικού νόμου] και στο άρθρο 60, παράγραφος 2, του Regime Complementar do Procedimento de Inspecção Tributária [Συμπληρωματικού καθεστώτος της διαδικασίας φορολογικού ελέγχου], που κυρώθηκε με το Decreto-lei 413/98 της 31ης Δεκεμβρίου 1998, για την προφορική ή γραπτή άσκηση από τον υποκείμενο στον φόρο του δικαιώματος ακροάσεως;
            
         
               2)
            
            
               Μπορεί μια προθεσμία 13 (δεκατριών) ημερών, υπολογιζομένη αφότου η τελωνειακή αρχή ειδοποίησε ένα κοινοτικό εισαγωγέα (εν προκειμένω μικρή πορτογαλική επιχείρηση εμπορίου υποδημάτων) για ν' ασκήσει το δικαίωμά του προηγουμένης ακροάσεως εντός προθεσμίας 8 (οκτώ) ημερών, και μέχρι την ημερομηνία ειδοποιήσεώς του για να καταβάλει εντός 10 (δέκα) ημερών εισαγωγικούς δασμούς για 52 πράξεις εισαγωγής υποδημάτων που είχε πραγματοποιήσει υπό καθεστώς Συστήματος Γενικευμένων Προτιμήσεων (ΣΓΠ) κατά τη διάρκεια δυόμισυ ετών (από το 2000 μέχρι τα μέσα 2002), να θεωρηθεί ως εύλογη προθεσμία, για ν' ασκήσει ο εισαγωγέας το δικαίωμά του άμυνας;